  Наталья Тетерина Ижкарын но Можгаын улӥсьёсты вузкарон центръёсы грипплы пумит вакцинациез ортчыны ӧтё. Кызьы ивортэ Удмуртиысь Тазалыкез утёнъя министерстволэн пресс-службаез, озьы ик прививкаез улон интыя поликлиникаын пуктыны луэ. Ижкарын арлыдо муртъёслы вакцинация ортчоз: 21-тӥ, 22-тӥ но 23-тӥ шуркынмонэ 16-20 часэ — «Флагман» вузкарон центрлэн парковкаяз интыысь интые ветлӥсь эм огъетын; 22-тӥ шуркынмонэ 12-17 часэ — «Италмас» вузкарон центрын; 22-тӥ шуркынмонэ 10-16 часэ — «Эльгрин» вузкарон центрын; 22-тӥ но 23-тӥ шуркынмонэ 15-18 часэ — «Московский» вузкарон центрын; 22-тӥ но 23-тӥ шуркынмонэ 16-19 часэ — «Гвоздь» вузкарон центрын; 23-тӥ шуркынмонэ 10-16 часэ — «Аксион» вузкарон центрын; 24-тӥ но 25-тӥ шуркынмонэ 13-16 часэ — «Гвоздь» вузкарон центрын; 24-тӥ шуркынмонэ 11-16 часэ — Шор площадь но 2 номеро эмъяськонни вискысь парковкаын интыысь интые ветлӥсь эм огъетын. Можга карын улӥсьёс прививка пуктыны быгато: 22-тӥ но 23-тӥ шуркынмонэ 10-15 часэ – «Магнит» гипермаркетын (Наговицын урам, 93); 24-тӥ но 25-тӥ шуркынмонэ 10-15 часэ – «Рояль» вузкарон центрын. Прививка пуктыны вань мылкыд карисьёс сьӧразы паспорт но эм полис кутыны кулэ. Пиналъёс но кӧто кышномуртъёс вакцинациез улон интыя поликлиникаязы ортчыны быгато. Тегъёс: Ижкар Можга Удмуртия грипп Тазалык Тазалыкезутёнъяминистерство тазалыкезутён  